Danielle Brown

Danielle Brown (født 10. april 1988) er en britisk funksjonshemmet bueskytter, som konkurrerer i klassen ST. Hun skyter med compound bue.Para-Archery.com - Danielle Brown, besøkt 10. september 2012.

Brown lider av kompleks regionalt smertesyndrom (CRPS) i beina, og konkurrerer på grunn av dette sittende, eller ved at hun «lener seg mot en stol». Hun har vunnet to paralympiske gullmedaljer, og har flere VM-gull for funksjonshemmede, men har også konkurrert sammen funksjonsfriske, f.eks. ved Samveldelekene 2010 der hun var med og vant gull i lagkonkurransen for England. 

 Karriere 
Hennes første internasjonale konkurranse var EM for funksjonshemmede i 2006. Der nådde hun semifinalen, men ble der slått ut av tyrkiske Gulbin Su. Bronsekampen tapte hun 101-109 mot sin britiske lagvenninne Melanie Clarke, dermed endte hun på fjerdeplass.Para-archery.com - Danielle Brown, besøkt 10. september 2012. 

Hun deltok ved VM i bueskyting for funksjonshemmede i Cheongju i 2007. I åpen klasse individuelt vant hun gullmedalje, etter å ha slått Gulbin Su 116-107 i semifinalen og kinesiske Wang Li 114-108 i finalen. Hun deltok også på det britiske laget som fikk gull i lagkonkurransen, som slo Japan 221-199 i finalen.

I 2008 deltok hun ved sine første paralympiske leker, som ble arrangert i Beijing. Etter seier over Wang Li i kvartfinalen (107-81) og Melanie Clarke i semifinalen (113-107) ble hun kvalifisert til finalen. Semifinaleresultatet var også ny paralympisk rekord. I finalen slo hun Chieko Kamiya med 112-98, og ble paralympisk mester, 20 år gammel.Den internasjonale paralympiske komité - Beijing 2008 Paralympic Games Archery Women's Individual Compound open , besøkt 10. september 2012. Året etter vant hun sølv individuelt og gull i lagkonkurransen ved VM i bueskyting for funksjonhemmede i Tsjekkia. VM-gullet individuelt gikk til spanske Ane Miren Alberdi.Para-Archery.com - 7th IPC World Archery Championships, besøkt 11. september 2012. 

I 2010 fikk hun tre individuelle gullmedaljer, ved Arizona Cup, Stoke Mandeville World Invitational og EM i bueskyting for funksjonshemmede. Hun ble også tatt ut til å representere England ved Samveldelekene 2010, etter en kvalifiseringskonkurranse i Coventry, der hun kom på andreplass bak verdeneneren Nicky Hunt.BBC Sport - Ones to watch in Delhi: Danielle Brown, besøkt 11. september 2012. Hun ble med det den første paralympiske utøveren som representerer England i samveldelekene. England vant gull i lagkonkurransen ved disse samveldelekene, representert ved Danielle Brown, Nicky Hunt og Nichola Simpson.BBC Sport - England archers and shooter win Commonwealth golds, besøkt 11. september 2012.

Ved VM i bueskyting for funksjonshemmede i 2011 fikk hun gull individuelt, og sølv i lagkonkurransene for kvinner og mixlag. I 2012 var hun med og vant sølv i lagkonkurransen i Arizona Cup, og mixlaget fikk bronse ved Shanghai World Cup. 

Hun deltok også ved Paralympiske sommerleker 2012 i London. Her fikk hun beste poengsum i plasseringsrunden, med 676 poeng. Etter seier mot Maria Rubio Larrion i kvartfinalen og Maria Lyzhnikova møtte hun lagvenninne Melaine Clarke i finalen. Der vant Brown 6-4, og ble paralympisk mester. I lagkonkurransen ble Storbritannia slått ut av Sør-Korea i kvartfinalen, med 188-153.

 Meritter 

2012
1.-plass - Paralympiske leker, compound individuelt åpen klasse (London, England)
3.-plass - World Cup 2012, stevne 1, mixteam (Shanghai, Kina)
2.-plass - AAE Arizona Cup (World Ranking Event), kvinnelag (Phoenix, USA)
8.-plass - AAE Arizona Cup (World Ranking Event), individuelt (Phoenix, USA)
2011
2.-plass - VM i bueskyting (og PL-kvalifisering), mixlag (Torino, Italia)
2.-plass - VM i bueskyting (og PL-kvalifisering), kvinnelag (Torino, Italia)
1.-plass - VM i bueskyting (og PL-kvalifisering), individuelt (Torino, Italia)
2010
1.-plass - Samveldelekene 2010, kvinnelag (Delhi, India)
5.-plass - Samveldelekene 2010, individuelt (Delhi, India)
3.-plass - World Cup 2010, stevne 4, kvinnelag (Shanghai, Kina)
3.-plass - Arizona Cup, kvinnelag (Phoenix, Arizona, USA)
2.-plass - Arizona Cup, mixlag (Phoenix, Arizona, USA)
5.-plass - Arizona Cup, individuelt (Phoenix, Arizona, USA)
1.-plass - EM i bueskyting for fuksjonshemmede, individuelt (Vichy, Frankrike)
1.-plass - World Invitational (Stoke Mandeville, England)
2009
1.-plass - VM i bueskyting for funksjonhemmede, kvinnelag (Nymburk, Tsjekkia)
2.-plass - VM i bueskyting for funksjonhemmede, individuelt (Nymburk, Tsjekkia)
12.-plass - Sommeruniversiaden, individuelt (Beograd, Serbia)
8.-plass - Arizona Cup, individuelt (Phoenix, Arizona, USA)
2008
1.-plass - Paralympiske sommerleker, individuelt (Beijing, Kina)
15.-plass - Australian Open, individuelt (Diamond, Australia)
2.-plass - World Invitational (Stoke Mandeville, England)
2007
1.-plass - VM i bueskyting for funksjonhemmede, individuelt (Cheongju, Sør-Korea)
1.-plass - VM i bueskyting for funksjonhemmede, kvinnelag (Cheongju, Sør-Korea)
4.-plass - Arizona Cup, individuelt (Phoenix, Arizona, USA)
2006
4.-plass - EM i bueskyting for funksjonshemmede, individuelt (Nymburk, Tsjekkia)

 Referanser 

 Eksterne lenker 

 Para-Archery.org - Danielle Brown
 Archery.org - Danielle Brown
 London 2012 - Danielle Brown

Kategori:Britiske bueskyttere
Kategori:Deltakere for Storbritannia under Paralympiske sommerleker 2012
Kategori:Deltakere for Storbritannia under Paralympiske sommerleker 2008
Kategori:Paralympiske mestere for Storbritannia
Kategori:Verdensmestere i bueskyting
Kategori:Europamestere
Kategori:Fødsler i 1988